*Projekts*

2017.gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_.§)

**Grozījumi Ministru kabineta 2014.gada 28.janvāra noteikumos Nr.55 “Noteikumi par ārzemnieku nodarbināšanu”**

Izdoti saskaņā ar

[Imigrācijas likuma](http://likumi.lv/doc.php?id=49641)

3.panta trešo daļu un [9.panta](https://likumi.lv/ta/id/68522-imigracijas-likums#p9) sesto daļu

Izdarīt Ministru kabineta 2014.gada 28.janvāra noteikumos Nr.55 “Noteikumi par ārzemnieku nodarbināšanu” (Latvijas Vēstnesis, 2014, 31.nr.) šādus grozījumus:

1. Izteikt 2.3.apakšpunktu šādā redakcijā:

“2.3. "Tiesības strādāt 20 h nedēļā" – ja ārzemniekam izsniegta termiņuzturēšanās atļauja saskaņā ar [Imigrācijas likuma](https://likumi.lv/ta/id/68522-imigracijas-likums) [23.panta](https://likumi.lv/ta/id/68522-imigracijas-likums#p23) pirmās daļas 10. punktu vai sakarā ar studentu apmaiņu atbilstoši Imigrācijas likuma 23.panta pirmās daļas 19.punktam. Ja ārzemniekam izsniegta vīza saistībā ar studijām Latvijas Republikā akreditētā izglītības iestādē vai studentu apmaiņu, ierakstu vīzā veic angļu valodā: “THE RIGHT TO WORK 20H PER WEEK”.”.

1. Aizstāt 2.4.apakšpunktā vārdus “vai pašnodarbinātai personai” ar vārdiem “pašnodarbinātai personai vai ārzemniekam, kam izsniegta termiņuzturēšanās atļauja saskaņā ar Imigrācijas likuma 23.panta pirmās daļas 33.punktu”.
2. Papildināt 3.punkta otro teikumu ar vārdiem un skaitli: “un ielūguma vai izsaukuma pieteikums jāiesniedz ne vēlāk kā 30 dienu laikā pēc datuma, līdz kuram pieteiktā brīvā darba vieta ir aktuāla.”.
3. Papildināt noteikumus ar 3.1 punktu šādā redakcijā:

“3.1 Ja ārzemnieku plānots nodarbināt specialitātē (profesijā), ko Ministru kabinets iekļāvis specialitāšu (profesiju) sarakstā, kurās prognozē būtisku darbaspēka trūkumu, pēc darba vietas pieteikšanas filiālē tai jābūt brīvai ne mazāk kā 10 darbdienas.”.

1. Izteikt 5.punktu šādā redakcjā:

“5. Ja ārzemnieku paredzēts nodarbināt pie vairākiem darba devējiem vai vairākos amatos vai profesijās pie viena darba devēja, ārzemniekam nepieciešams saņemt tiesības uz nodarbinātību katrā darba veidā, izņemot gadījumu, ja:

5.1. nodarbinātība ir saistīta ar komercdarbības veikšanu atbilstoši šo noteikumu 2.4. apakšpunktam;

5.2. ārzemnieks līdz diviem mēnešiem kalendārā gada laikā tiek nodarbināts pie viena darba devēja citā specialitātē (profesijā) nekā tā, kuras veikšanai viņam piešķirtas tiesības uz nodarbinātību, un šāda nodarbinātība saistīta ar prombūtnē esoša darbinieka aizvietošanu.”.

1. Papildināt noteikumus ar 9.2.4.apakšpunktu šādā redakcijā:

“9.2.4. uzņēmuma ietvaros pārcelts darbinieks.”.

1. Izteikt 11. un 12.punktu šādā redakcijā:

“11. Ārzemnieku atļauts nodarbināt tikai tajā specialitātē (profesijā), kuras veikšanai piešķirtas tiesības uz nodarbinātību. Ja mainās darba devējs vai specialitāte (profesija), ārzemniekam ir pienākums saņemt jaunas tiesības uz nodarbinātību šajos noteikumos noteiktajā kārtībā, izņemot šo noteikumu 5.punktā minētajos gadījumos. Ja ārzemnieka uzturēšanās atļaujā ir ieraksts "Komercdarbība", viņam jaunas tiesības uz nodarbinātību jāsaņem tikai gadījumā, ja paredzamā nodarbinātība nav saistīta ar komercdarbības veikšanu. Ja mainās citi nosacījumi, kas bijuši par pamatu tiesību uz nodarbinātību piešķiršanai (piemēram, mainās darba laiks, darba izpildes vieta, darba samaksas apmērs), darba devējs trīs darba dienu laikā no nosacījumu maiņas brīža par to informē Pārvaldi.

12. Ja piešķirtajām tiesībām uz nodarbinātību beidzas termiņš, jaunas tiesības uz nodarbinātību piešķir šajos noteikumos noteiktajā kārtībā. Ja darba devējs vēlas turpināt darba tiesiskās attiecības ar to pašu ārzemnieku, uz darba devēju neattiecas šo noteikumu [3. punktā](https://likumi.lv/doc.php?id=264304#p3) minētās prasības, izņemot gadījumu, ja mainās ārzemnieka specialitāte (profesija).”.

 Ministru prezidents                                           M.Kučinskis

Iekšlietu ministrs                                               R.Kozlovskis

Iekšlietu ministrs R.Kozlovskis

Vīza: valsts sekretāre I.Pētersone-Godmane

11.03.2017.

I. Briede, 67219546

[ilze.briede@pmlp.gov.lv](mailto:ilze.briede@pmlp.gov.lv)